เรื่องร้องเรียน: บริเวณริมถนนหน้าห้างแพลตินัมประตูน้ำ มีการจอดจองพื้นที่ทำคิวรถของรถตุ๊กๆบนผิวการจราจร ทำให้ผิวการจราจรหายไป1ช่องทาง รถติดเป็น คอขวดยาวต่อเนื่อง  ในพื้นที่จอดมีป้ายห้ามหยุดรถและมีการทาสีขาวแดงชัดเจน บริเวณดังกล่าวมีเจ้าหน้าที่ตำรวจหลายนายแต่มักจะมองแค่รถยนต์ส่วนตัว รถรับจ้างพวกนี้ สามารถจอดได้โดยไม่เกรงกลัวการจับปรับ
การดำเนินการของเจ้าหน้าที่: สน.พญาไท ขอบคุณสำหรับข้อมูล และได้ให้เจ้าหน้าที่ตำรวจจราจรตรวจสอบบริเวณจุดร้องเรียน บริเวณดังกล่าว พบว่า มีการกระทำผิดวินัยจราจรจริง กล่าวคือ จอดรถในพื้นที่ห้ามจอด โดยมีป้ายเครื่องหมายบังคับจราจรอยู่ในบริเวณดังกล่าว จึงได้ดำเนินการจับกุมตาม พ.ร.บ.จราจรทางบก พ.ศ.2522 และออกใบสั่งของเจ้าพนักงานจราจร เพื่อให้ผู้ขับขี่หรือผู้ครอบครองมาชำระค่าปรับที่ สน.พญาไท ต่อไป ซึ่งเจ้าหน้าที่ตำรวจจราจร จะนำคำแนะนำของท่านไปแก้ไขปัญหาการจราจร และจะอำนวยความสะดวกการจราจรแก่ประชาชนให้ได้ประสิทธิภาพมากที่สุด หากพบการกระทำความผิดจะดำเนินการตามกฎหมายจราจรต่อไป      ทั้งนี้ หากพบปัญหาการจราจรในพื้นที่ สน.พญาไท ท่านสามารถแจ้งข้อมูลได้ที่เบอร์ 02-3546958 เพื่อให้เจ้าหน้าที่ได้เข้าไปแก้ปัญหาได้อย่างรวดเร็วและทันท่วงที//ขอบคุณครับ
ความเห็นของผู้แจ้ง: ขอบคุณค่า
พื้นที่: แขวงถนนเพชรบุรี เขตราชเทวี กรุงเทพมหานคร